বেবি শার্ক
বেবি শার্ক একটি শিশুতোষ গান এবং সংশ্লিষ্ট নৃত্য। প্রযুক্তি জায়ান্ট গুগলের মালিকানাধীন ভিডিও শেয়ারিং প্ল্যাটফর্ম ইউটিউবের একটি কন্টেন্ট যেটি নির্মাণ করেছে দক্ষিণ কোরিয়ার একটি কোম্পানি পিংকফংয়। ইউটিউবে নানা ভাষায় ‘বেবি শার্ক’ গানটির অসংখ্য সংস্করণ রয়েছে। নভেম্বর ২০২০-এ, পিঙ্কফং-এর সংস্করণটি ৭ বিলিয়নেরও বেশি ভিউসহ সর্বকালের সবচেয়ে বেশি দেখা ইউটিউব ভিডিওর মর্যাদা পায়। ২০২২ সালের জানুয়ারীতে, এটি ১০ বিলিয়ন ভিউ ছুঁয়ে যাওয়া প্রথম ইউটিউব ভিডিও হয়ে উঠে। ১০ এ ফেব্রুয়ারি ২০২৩ অনুযায়ী ইউটিউবে গানটি ১২ বিলিয়নেরও বেশি ভিউ হয়।